Il-Kardinal Nichols jappella biex ikunu salvati komunitajiet insara fl-Iraq
Il-Kardinal Nichols u l-Arċisqof Warda flimkien ma' dinjitarji oħra miħ-ħewġ knejjes Il-Kap tal-Kattoliċi fl-Ingilterra u Wales għamel sejħa urġenti biex jinbnew mill-ġdid il-komunitajiet tal-insara persegwitati fl-Iraq u minoritajiet oħra li waslu biex ikunu estinti. Fi stqarrija li ħareġ, il-Kardinal Vincent Nichols, Arċisqof ta' Westminster qal li "Hemm bżonn urġenti li jinbnew mill-ġdid bliet u rħula fil-Pjanura ta' Nineveh, fl-Iraq li tkissru mill-ISIS u terġa' tinbena t-tama u l-fiduċja fir-reġjun". Magħquda fit-talb Filwaqt li wera kif il-preżenza tal-insara f'Nineveh tmur lura għal aktar minn 2000 sena, il-Kardinal qal: "Aħna magħquda fit-talb u appoġġ għall-insara u minoritajiet oħra fir-reġjun li qed jippruvaw jibnu ħajjithom mill-ġdid". Il-Kardinal Nichols għamel dan il-messaġġ wara li ltaqa' mal-Arċisqof Kattoliku Bashar Warda, ta' Ebril, li kien qed iżur Londra fuq stedina ta' Aid to Church in Need li min-naħa din l-aġenzija Kattolika ta' karita diġa offriet għajnuna ta' emerġenza lill-insara persegwitati fir-reġjun. Waqt li kien f'Londra, l-Arċisqof Warda talab lis-Segretarju tal-Affarijiet Barranin tal-Ingilterra, Jeremy Hunt biex pajjiżu jgħin lill-insara persegwitati fl-Iraq u appella lill-Gvern Ingliż biex iħeġġeġ lill-Iraq jissalvagwardja l-preżenza tal-monoritajiet fl-Iraq li n-numru tagħhom naqas drastikament. Wara l-laqgħa mal-Arċisqof Warda, il-Kardinal Nichols iddeskriva ż-żjara li hu kien għamel fl-Iraq erba' snin ilu eżatt wara l-invażjoni tal-militanti tal-ISIS li kienu ġiegħlu komunitajiet sħaħ jaħarbu mill-Pjanura ta' Nineveh u Mosul minħabba theddid fuq ħajjithom. Komunità li qed tisparixxi Il-Kardinal Nichos li hu l-President tal- Wara l-laqgħa mal-Arċisqof Warda, il-Kardinal Nichols iddeskriva ż-żjara li hu kien għamel fl-Iraq erba' snin ilu eżatt wara l-invażjoni tal-militanti tal-ISIS li kienu ġiegħlu komunitajiet sħaħ jaħarbu mill-Pjanura ta' Nineveh u Mosul minħabba theddid fuq ħajjithom. tal-Isqfijiet Kattoliċi tal-Ingilterra u Wales iddikjara li: "Minn meta fl-2015 mort fl-Iraq u żort diversi kapijiet tar-refuġjati f'Erbil, bqajt imħasseb dwar is-sitwazzjoni tal-insara u minoritajiet oħra li jinsabu persegwitati". Qabel l-2003 kien hemm 1.5 miljun nisrani fl-Iraq. Dawn bdew jonqsu malajr u llum hemm biża' li din il-komunità tisparixxi fost dikjarazzjonijiet ta' ġenoċidju mill-ISIS kontra l-minoritajiet f'dak ir-reġjun. L-Arċisqof Warda tkellem dwar il-bżonn urġenti li jkunu megħjuna l-insara li jridu jibqgħu jgħixu fl-Iraq. Hu għamel dan kemm fil-laqgħa mas-Segretarju tal-Affarijiet Barranin kif ukoll f'diskors li għamel fil-Parlament Ingliż f'attivita organizzata minn Aid to Church in Need.